**TISZAGYULAHÁZA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**6/2016.(III. 29.) önkormányzati rendelete**

**az egészségügyi alapellátások körzeteinek meghatározásáról**

Tiszagyulaháza Község Önkormányzata Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva a következőket rendeli el.

**1.§**

**A háziorvosi, házi gyermekorvosi és az iskola egészségügyi ellátás körzetei**

1. A háziorvosi, házi gyermekorvosi ellátás egy vegyes alapellátási körzetben történik, melynek ellátási területe Újtikos és Tiszagyulaháza községek közigazgatási területe.
2. A háziorvos az (1) bekezdésben meghatározott alapellátási körzettel azonos körzetben végzi az iskola egészségügyi ellátást.

**2.§**

**A fogorvosi alapellátás körzete**

1. A fogorvosi alapellátást – külön megállapodás alapján – Polgár város 6174. számú körzetének fogszakorvosa látja el Tiszagyulaháza község közigazgatási területén egy ellátási körzetben.
2. Az iskolafogászati alapellátást az (1) bekezdésben meghatározott körzet fogszakorvosa biztosítja Tiszagyulaháza község közigazgatási területén egy ellátási körzetben.

**3.§**

**A védőnői ellátás körzete**

1. A védőnői ellátás egy alapellátási körzetben történik, melynek ellátási területe Újtikos és Tiszagyulaháza községek közigazgatási területe.
2. A védőnő az (1) bekezdésben meghatározott alapellátási körzettel azonos körzetben végzi az iskola-védőnői egészségügyi ellátást.

**4.§**

**Az alapellátáshoz kapcsolódó háziorvosi, házi gyermekorvosi és fogorvosi**

**ügyeleti ellátás körzete**

Az önkormányzat Tiszagyulaháza község közigazgatási területén az alapellátáshoz kapcsolódó háziorvosi, házi gyermekorvosi és fogorvosi ügyeleti ellátást egy körzetben, a Polgár Város Önkormányzatával kötött megállapodás alapján a Polgár városban működő Orvosi Ügyelet útján biztosítja.

**5.§**

**Záró rendelkezések**

1. Ez a rendelet 2016. április 1-jén lép hatályba.
2. Hatályát veszti a háziorvosi, házi gyermekorvosi és fogorvosi körzetekről szóló 9/2002.(VIII.09.) sz. rendelete

Tiszagyulaháza, 2016. március 22.

**Mikó Zoltán Dr. Kiss Imre**

**polgármester jegyző**

A rendelet kihirdetése megtörtént.

Tiszagyulaháza, 2016. március 29.

**Dr. Kiss Imre**

**jegyző**